รมว.คลังค้านเปิดเสรีธุรกิจหลักทรัพย์
เปิดเสรีธุรกิจหลักทรัพย์-แปรรูปคลาดหุ้นส่อวุ่น รมว.คลังยันไม่เห็นด้วย
23 ม.ค. 2555

เปิดเสรีธุรกิจหลักทรัพย์-แปรรูปคลาดหุ้นส่อวุ่น รมว.คลังยันไม่เห็นด้วย
นายกิตติรัตน์ ณ ระนอง รองนายกรัฐมนตรีและ รมว.คลัง กล่าวว่า ไม่เห็นด้วยกับการเปิดเสรีธุรกิจหลักทรัพย์ที่ให้มีการเก็บค่านายหน้าซื้อขายหลักทรัพย์ได้อย่างเสรี ซึ่งได้แสดงเหตุผลจุดยืนชัดเจนมาก่อนหน้านี้ตั้งแต่เข้ามารับตำแหน่งทางการเมือง
นายกิตติรัตน์ กล่าวอีกว่า การแปรรูปตลาดหลักทรัพย์แห่งประเทศไทย (ตลท.) เข้าซื้อขายในตลาดหุ้น ก็เป็นเรื่องไม่เห็นด้วยเช่นกัน
อย่างไรก็ตาม นายกิตติรัตน์ ยังไม่ยอมเปิดเผยว่า จะดำเนินการเรื่องดังกล่าวอย่างไร โดยเฉพาะการเปิดเสรีธุรกิจหลักทรัพย์ ซึ่งเริ่มเปิดมาตั้งต้นที่ผ่านมา